《秋雨移酌栎园舟中》
清代·顾大申

云满东山急雨霏，移觞对酌两依依。荒城野戍鸣秋柝，海峤孤臣冷葛衣。

醉后玄黄灯半烬，尊前风雨雁初飞。君看丰沛笙歌地，昔日高台今日非。

作者简介：清江南华亭人，本名镛，字震雉，号见山。顺治九年进士，授工部主事，累擢洮岷道佥事，卒于官。留心经济，尝著《河渠论》、《图经》。后浚浏河、吴淞江，皆用其议。诗工乐府、七律，尝与王广心、施闰章等人唱和。兼善书画。有《诗原》、《堪斋诗存》。